શુક્રવારે સવારે પોરબંદરમાં સભા ગજવ્યા બાદ રાહુલ ગાંધીએ અમદાવાદ ખાતે દલતિ સ્વાભિમાન સભામાં સંબોધન કર્યું હતું. એ પછી તેમણે અમદાવાદના ઠાકોરભાઇ દેસાઇ હોલ ખાતે નવસર્જન સ્વાસ્થ્ય અધિકાર સભામાં મેડિકલ ક્ષેત્રના લોકો સાથે સંવાદ કર્યો હતો. અહીં તેમણે મેડિકલ ક્ષેત્રે ગુજરાતની તથા ભારતની પરિસ્થિતિ અને તેમાં ગુજરાતના યોગદાન અંગે વાતો કરી હતી. ત્યાર બાદ તેમણે અમદાવાદના વીર મંગલપાંડે હોલ ખાતે નવસર્જન જ્ઞાન અધિકાર સભામાં ભાગ લીધો હતો. અહીં શિક્ષક ક્ષેત્રે જોડાયેલા લોકો સાથે સંવાદ કરી, રાહુલ ગાંધીએ તેમના પ્રશ્નો અને મુસીબતો અંગે માહિતી મેળવી હતી.